Hasznos funkcióval bővült a Nébih növényvédő szer-keresője

Nagy segítséget nyújthat a támogatást igénylő gazdálkodóknak a Nemzeti Élelmiszerlánc-biztonsági Hivatal (Nébih) növényvédő szerek adatbázisában megvalósított fejlesztése. A fejlesztésnek köszönhetően a keresőfelületen azonnal megtekinthető, hogy az adott növényvédő szer megfelel-e a vállalt támogatás feltételeinek.

Az alábbi linken elérhető a Nébih Növényvédő szerek adatbázisa, amely valamennyi, Magyarországon engedélyezett növényvédő szer adatait tartalmazza. Továbbá innen letölthetőek az engedélyokiratok is: https://novenyvedoszer.nebih.gov.hu/Engedelykereso/Kereso

Az új fejlesztés jóvoltából a növényvédő szer nevére rákeresve, a találatokat tartalmazó táblázat utolsó oszlopaiban ellenőrizhető, hogy a felhasználni kívánt készítmény megfelel-e az AKG, az AÖP1. (méhekre veszélyes szerek használati tilalma), az AÖP4. (forgatás nélküli talajművelés), az AÖP 5. (biológiai ágens alkalmazása ültetvényekben), valamint az ökológiai gazdálkodás és az ÖKO támogatáshoz kapcsolódó feltételeknek.

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/16501/hasznos-funkcioval-bovult-a-nebih-novenyvedo-szer-keresoje/